open-index/open-wikipedia-markdown huggingface dataset:
எர்மஞ்ஞானைட்டு

**எர்மஞ்ஞானைட்டு** (*Hermannjahnite*) என்பது  CuZn(SO4)2 என்ற மூலக்கூற்று வாய்ப்பாட்டால் விவரிக்கப்படும் ஒரு கனிமம் ஆகும். ஓர் அரிய சல்பேட்டு தாதுவான இது தோல்பாச்சிக்கு எரிமலையில் கண்டுபிடிக்கப்பட்ட பல எரிமலைவாய் தாதுக்களில் ஒன்றாகும்.

பன்னாட்டு கனிமவியல் சங்கம் எர்மஞ்ஞானைட்டு கனிமத்தை Hjh என்ற குறியீட்டால் அடையாளப்படுத்துகிறது.

## பிற கனிமங்களுடன் தொடர்பு
எர்மஞ்ஞானைட்டு கனிமம் திராவர்டைட்டின் துத்தநாக-ஒப்புமை ஆகும். திராவர்டைட்டு டோல்பாச்சிக்கிலிருந்து கிடைக்கும் மற்றொரு கனிமமாகும். எர்மஞ்ஞானைட்டு வேதியியல் ரீதியாக ஓரளவு ஒத்த கனிமங்களான கிடெனாசைட்டும் கிறிசுடெலைட்டும் சேர்ந்த கனிமமாகும்.

## மேற்கோள்கள்

## வெளி இணைப்புகள்
* Hermannjahnite on Mindat: 

பகுப்பு:சல்பேட்டுக் கனிமங்கள்
பகுப்பு:துத்தநாகக் கனிமங்கள்
பகுப்பு:கனிமங்கள்
பகுப்பு:தாமிரம்(II) கனிமங்கள்
பகுப்பு:ஒற்றைச்சரிவச்சுக் கனிமங்கள்
மாதபங்கா சட்டமன்றத் தொகுதி

**மாதபங்கா சட்டமன்றத் தொகுதி** (Mathabhanga Assembly Constituency) என்பது இந்தியாவின் மேற்கு வங்காள மாநில சட்டப்பேரவையில் உள்ள 294 சட்டமன்றத் தொகுதிகளில் ஒன்றாகும். இத்தொகுதியானது கூச் பெகர் மாவட்டத்தில் அமைந்துள்ளது. இது கூச் பெகர் மக்களவைத் தொகுதிக்கு உட்பட்ட ஓர் சட்டமன்றத் தொகுதியாகும். இது பட்டியல் சாதியினருக்கு ஒதுக்கப்பட்டுள்ளது.

## சட்டமன்ற உறுப்பினர்கள்

## தேர்தல் முடிவுகள்
### 2021

## மேற்கோள்கள்

பகுப்பு:மேற்கு வங்காள சட்டமன்றத் தொகுதிகள்
இலிட்சா நாட்டுப்புற இசை விழா

**இலிட்சா நாட்டுப்புற இசை விழா** *Ilidža Folk Music Festival*   இது பண்டைய யூகோஸ்லாவியாவின்  பழமையான மற்றும்     தற்காலம்வரை     வழக்கத்திலுள்ள முதன்மையான நாட்டுப்புற இசை விழா ஆகும். இவ்விழாவானது  ஆண்டுதோறும் பொசுனியா எர்செகோவினா  நாட்டில்  சாரயேவோ மாகாணத்தின் இலிட்சா   நகராட்சியில் நடத்தப்படுகிறது.  1964 ஆம் ஆண்டு பொசுனியா ரெக்கார்டிங் கலைஞர்கள் சங்கத்தால் இவ்விழா  ஆரம்பிக்கப்பட்டது, நான்கு நாட்கள் நீடிக்கும் இந்த விழா ஒவ்வொரு ஆண்டும் சூலை மாதம் நடைபெறுகிறது.  .
## வரலாறு
முன்னாள் யூகோஸ்லாவியாவி   சாரயேோோ நாட்டுப்புற இசைக்கான ஒரு பாரம்பரிய மையமாக இருந்தது.எனவே, நாட்டின் பிற பகுதிகளிலிருந்து ஏராளமான இசைப்பதிவு கலைஞர்கள் வாய்ப்புகள் தேடி நகரத்திற்கு வந்தனர். எனவே எண்ணற்ற  இசை  சார்ந்த மன்றங்கள், மற்றும் அமைப்புகள்  உருவாகி இசையின் மொழிபெயர்ப்பாளர்களையும், சமகால நாட்டுப்புற பாடகர்கள் மற்றும் அன்றைய இசைக்கலைஞர்களையும் ஈர்த்தது. 1963 ஆம் ஆண்டில் பொசுனிய இசைப்பதிவு கலைஞர்கள் சங்கம் நாட்டுப்புற இசையின் கலைஞர்கள் மற்றும் பாடகர்களின் கூட்டத்தை ஏற்பாடு செய்தது, சாரயேவோ புறநகர்ப் பகுதியான இலிட்சாவில் நடைபெற்ற இந்நிகழ்வு விழாவிற்கு முன்னோடியாக இருந்தது ு. ஒரு வருடத்திற்க்குப்பிறகு  இவ்விழா **நாட்டுப்புற பாடல்கள் மற்றும் நடனங்களின் விழா - இலிட்சா** என்ற செயல்பாட்டுத் தலைப்பின் கீழ் பெயர்மாற்றப்பட்டது.

சாரயேவோ முற்றுகை மற்றும் பொசுனியாப் போர் தொடங்கியவுடன், இலிட்சா செர்பியர்களின் கட்டுப்பாட்டில் உள்ள பிரதேசமானதால் மேற்படி  விழா நிறுத்தப்பட்டது. 1995 இல் டேட்டன் அமைதி ஒப்பந்தங்களுக்குப்பிறகு, புறநகர்ப் பகுதி சாரயேவோுடன் மீண்டும் இணைக்கப்பட்டது. 1998 ஆம் ஆண்டு இந்த விழா இலிட்சா நகராட்சியின் ஆதரவின் கீழ் மீண்டும் தொடங்கப்பட்டது. 2013 முதல் இந்த விழா ஹயாத் தொலைக்காட்சி நெட்வொர்க்குடன் இணைந்து நடத்தப்படுகிறது. 2014 இல் இது அதன் 50 வது ஆண்டு நிறைவைக் கொண்டாடியது. உலகப் புகழ்பெற்ற நாட்டுப்புறக்கலைஞர்கள் இவ்விழாவில் பங்கேற்று இசை நிகழ்ச்சிகள் நிகழ்த்தியுள்ளனர்.
## இசை வடிவம்
இந்த விழா நான்கு விதமான போட்டிகளை நடத்துகிறது

# *பாரம்பரியத்தின் பாதுகாவலர்கள்* - செவ்டலின்கா மற்றும் ஸ்டாரோகிராட்ஸ்கா போன்ற பாரம்பரிய பால்கன் நாட்டுப்புற இசை வகைகளை காட்சிப்படுத்த வடிவமைக்கப்பட்டுள்ளது.
# *முதல் அக்கார்டியன்* - நாட்டுப்புற அக்கார்டியன் இசைக்கலைஞர்களுக்கான போட்டி நிகழ்ச்சி.
# *மாலைப்பொழுதின் நாட்டுப்புற இசைப்  போட்டிகள்*   - புதியவர்கள் மற்றும் தேர்ச்சியற்றவர்களுக்கான போட்டித் திட்டம்.
# *நாட்டுப்புற இசை மேதைகள்* - பால்கன் நாட்டுப்புற இசையில் உன்னதமானவர்களின் நிகழ்ச்சிகளை வழங்கும்  தனிச்சிறப்பு விழா நிகழ்ச்சி.

## மேற்கோள்கள்

பகுப்பு:நாட்டுப்புற இசை விழாக்கள்
வீரபாண்டியன்பட்டினம்

**வீரபாண்டியன்பட்டினம்** அல்லது 'வீரபாண்டியன்பட்டணம்' என்பது இந்திய தீபகற்பத்தின் தென்கிழக்குக் கடற்கரையில், தமிழ்நாட்டின் தூத்துக்குடி மாவட்டத்தின் திருச்செந்தூருக்கு அருகில் உள்ள ஒரு கிராமமாகும்.

1544-ஆம் ஆண்டில் புனித பிரான்சிஸ் சேவியரால், இங்கு பலர் ரோமன் கத்தோலிக்க மதத்திற்கு மாற்றப்பட்டனர்.   &#x5B;*[[விக்கிப்பீடியா:சான்று தேவை|<span title="This claim needs references to reliable sources. (January 2020)">citation needed</span>]]*&#x5D;

## கிராம மையம்
1886-ஆம் ஆண்டில் கட்டப்பட்ட ரோமன் கத்தோலிக்க தேவாலயம் இந்தக் கிராமத்தின் மைய புள்ளியாகும். இதைச் சுற்றி கிராம கல்லறை, அன்னை மேரிக்கான குகை, பூசாரி குடியிருப்பு, உயர்நிலைப் பள்ளி மற்றும் ஒரு சிறார் பள்ளி ஆகியவை உள்ளன. பல்வேறு புனிதர்களுக்கான தேவாலயங்கள் கிராமத்தைச் சுற்றி அமைந்துள்ளன. தேவாலயத்தில் தினசரி பூசை காலை 5:15 மணி முதல் 6:30 மணி வரை நடைபெறுகிறது. பெரும்பாலான மக்கள் தேவாலயத்தின் ஒலிப்பெருக்கிகள் மூலம் அதை தங்கள் வீடுகளில் இருந்து கேட்க முடியும். தேவாலயம் சமீபத்தில் புதிய வண்ணப்பூச்சுகளுடன் புதுப்பிக்கப்பட்டது. கல்வியறிவு விகிதம் 98% ஆகும். இது தென்னிந்தியாவின் பழமையான தேவாலயங்களில் ஒன்றாகும்.  &#x5B;*[[விக்கிப்பீடியா:சான்று தேவை|<span title="This claim needs references to reliable sources. (January 2020)">citation needed</span>]]*&#x5D;

## பொருளாதாரம்
கிராமவாசிகளில் பலர் பல்வேறு வணிகங்கள் மற்றும் தொழில்களில் ஈடுபட்டிருந்தாலும், மீன்பிடித்தல் மற்றும் மீன் தொடர்பான வணிகங்கள் கிராமத்தின் முக்கிய வருமான ஆதாரங்களாக உள்ளன.  &#x5B;*[[விக்கிப்பீடியா:சான்று தேவை|<span title="This claim needs references to reliable sources. (January 2020)">citation needed</span>]]*&#x5D;

## உள்கட்டமைப்பு
வீரபாண்டியன்பட்டணத்திலிருந்து ஒரு மணி நேர பயணத்திலுள்ள தூத்துக்குடி (வாகைக்குளம்) விமான நிலையம் அருகிலுள்ள விமான நிலையமாகும். தமிழ்நாட்டின் பெரும்பாலான முக்கிய நகரங்களை பேருந்து மூலம் அணுகலாம். சென்னையிலிருந்து தூத்துக்குடிக்கு இரயிலில் செல்வதும், பின்னர் டாக்ஸி அல்லது பேருந்தில் செல்வதும் இவ்வூரை அணுகுவதற்கான எளிதான வழியாகும். சென்னை பேருந்தில் செல்வது மற்றொரு எளிதான வழியாகும். சென்னையிலிருந்து பல ஆடம்பரமான தனியார் பேருந்துகள் சுமார் 9 மணி நேரத்தில் இவ்வூருக்குச் செல்ல முடியும்.

## கல்வி நிறுவனங்கள்

### கல்லூரிகள்
1. ஆதித்தனார் கலை மற்றும் அறிவியல் கல்லூரி

### பள்ளிகள்
1. புனித தாமஸ் மேல்நிலைப்பள்ளி.
2. புனித தாமஸ் ஆங்கிலோ இந்தியன் மெட்ரிகுலேஷன் பள்ளி.
3. செயின்ட் ஜோசப் கான்வென்ட் பள்ளி.
4. புனித மேரி ஆரம்ப பள்ளி

### தொழில்நுட்ப நிறுவனங்கள்
1. ஐ. டி. ஐ. என்ற-தொழில்துறை பயிற்சி நிறுவனம்.

## குறிப்புகள்

## வெளியிணைப்புகள்

* http://www.pattanam.com

பகுப்பு:தூத்துக்குடி மாவட்டத்திலுள்ள கிராமங்கள்
பகுப்பு:Coordinates on Wikidata
பகுப்பு:Pages using gadget WikiMiniAtlas
1980 பாகல்பூர் குருடாக்கல் நிகழ்வு

**1980 பாகல்பூர் குருடாக்கல் நிகழ்வு** (1*980 Bhagalpur blindings*)  என்பது 1979 ஆம் ஆண்டு மற்றும் 1980 ஆம் ஆண்டுகளில் இந்தியாவின் பீகார் மாநிலத்தில் உள்ள பாகல்பூரில் நடந்த தொடர்ச்சியான சில சம்பவங்களைக் குறிக்கிறது. அப்போது விசாரணையின் கீழ் இருந்த 31 விசாரணை கைதிகளின்  கண்களில் காவல்துறையினர் அமிலத்தை ஊற்றி குருடாக்கினர்  இந்த சம்பவம் பாகல்பூர் குருடாக்கல் சம்பவமாக பிரபலமடைந்தது. பல மனித உரிமை அமைப்புகள் பரவலாக விவாதித்து கடுமையாக விமர்சித்தன. பாகல்பூர் குருடாக்கல் வழக்கு, அடிப்படை மனித உரிமைகளை மீறியதற்காக இழப்பீடு வழங்க இந்திய உச்ச நீதிமன்றம் உத்தரவிட்ட முதல் குற்றவியல் நீதித்துறை வரலாற்றை உருவாக்கியது.

## பண்பாட்டில்
இந்தி மொழித் திரைப்படமான *கங்காசல்*  இந்த சம்பவத்தை அடிப்படையாகக் கொண்டதாகும். 

அமிதாப் பராசரின் ஆவணப்படமான "தி ஐசு ஆஃப் டார்க்னசு" இந்த சம்பவத்தால் ஈர்க்கப்பட்டு  குருட்டுத்தன்மையை ஆவணப்படுத்தியது. இத்தகைய சம்பவங்கள் இன்றும் தொடர்கின்றன.

## மேற்கோள்கள்

## வெளி இணைப்புகள்
* "Blind rage and anguish, 30 yrs on", The Times of India

பகுப்பு:பீகார் வரலாறு
பகுப்பு:இந்தியாவில் காவல்துறையின் தீய நடத்தைகள்
பகுப்பு:1980 நிகழ்வுகள்
சுவப்னா மஜூம்தர்

**சுவப்னா மஜூம்தர்** (*Swapna Majumder*)(பிறப்பு ஆகத்து 12,1974) என்பவர் திரிபுராவினைச் சேர்ந்த இந்திய அரசியல்வாதி ஆவார். இவர் பாரதிய ஜனதா கட்சியின் உறுப்பினர் ஆவார். சுவப்னா தெற்கு திரிபுரா மாவட்டத்தில் உள்ள பட்டியல் சாதி சமூகத்திற்காக ஒதுக்கப்பட்ட இராஜ்நகர் சட்டமன்றத் தொகுதியின் சட்டமன்ற உறுப்பினர் ஆவார்.

## ஆரம்பகால வாழ்க்கை மற்றும் கல்வி
திரிபுராவின் தெற்கு திரிபுரா மாவட்டத்தில் உள்ள இராஜ்நகரைச் சேர்ந்தவர் மஜூம்தர். இவர் அசிம் மஜூம்தரை மணந்தார். 1997-ஆம் ஆண்டில் திரிபுரா பல்கலைக்கழகத்துடன் இணைந்த கல்லூரியில் தனது இளங்கலைப் பட்டத்தை முடித்தார்.

## அரசியல்
2023 திரிபுரா சட்டப்பேரவைத் தேர்தலில் பாரதிய ஜனதா கட்சியின் வேட்பாளராக திரிபுரா சட்டமன்றத் தொகுதியான இராஜ்நகரில் மஜூம்தர் போட்டியிட்டு வெற்றி பெற்றார். இவர் 20,849 வாக்குகளைப் பெற்று தனது நெருங்கிய போட்டியாளரான இந்திய பொதுவுடைமை கட்சியின் சுதன் தாசை 1,335 வாக்குகள் வித்தியாசத்தில் தோற்கடித்தார்.

## மேற்கோள்கள்

பகுப்பு:திரிபுரா சட்டமன்ற பெண் உறுப்பினர்கள்
பகுப்பு:வாழும் மக்கள்
பகுப்பு:1974 பிறப்புகள்
பைபைட்டு

**பைபைட்டு** (*Piypite*) என்பது K2Cu2O(SO4)2 என்ற மூலக்கூற்று வாய்ப்பாட்டால் விவரிக்கப்படும் ஒரு கனிமம் ஆகும். ஓர் அரிய பொட்டாசியம், செப்பு சல்பேட்டு தாதுவான  இக்கனிமம் நாற்கோண அமைப்பில்  படிகமாகிறது.  ஊசி போன்ற படிகங்களாகவும் நிறைகளாகவும் தோன்றுகிறது. தனிப்பட்ட படிகங்கள் குறுக்குவெட்டில் சதுரமாகவும் பெரும்பாலும் வெற்று நிறமாகவும் இருக்கும். மரகத பச்சை முதல் கருப்பு நிறத்தில் கண்ணாடி முதல் உயவு எண்ணெய்ப் பளபளப்புடன் இருக்கும்.

பன்னாட்டு கனிமவியல் சங்கம் ஆல்பிரெக்ட்சுராஃபைட்டு கனிமத்தை Piy என்ற குறியீட்டால் அடையாளப்படுத்துகிறது.

முதன்முதலில் 1982 ஆம் ஆண்டு உருசியாவின் கம்சட்கா நிர்வாகப் பிரிவிலுள்ள தோல்பாச்சிக்கு எரிமலையின் பிரதான முறிவில் கண்டுபிடிக்கப்பட்டதாக விவரிக்கப்பட்டது. இத்தாலியின் வெசுவியசு மலையிலிருந்தும், செருமனியின் ரைன்லேண்ட்-பலட்டினேட்டு என்ற கிராமப்புற மாவட்டத்தில் உள்ள பேடு எம்சு நிர்வாகப் பகுதியின் ஒரு கசடு படிவிலும் காணப்படுவதாகக் கூறப்படுகிறது. எரிமலை வாய்ச்சூழலில் பைபைட்டு பதங்கமாகிய கட்டமாகத் தோன்றுகிறது. பாறை உப்பு, சில்வைட்டு, லாங்பீனைட்டு, தெனோரைட்டு, ஏமடைட்டு, டோல்பாசைட்டு, டோலரோபனைட்டு, உருசோவைட்டு, ஆப்திடலைட்டு, போனோமரேவைட்டு, காட்டுணைட்டு, சால்கோசயனைட்டு, சோஃபைட்டு, யூக்ளோரின், அவெரிவைட்டு, பெடோடோவைட்டு, அலார்சைட்டு, அலுமோக்லியுசெவ்சுகைட்டு, நபோகோயிட்டு மற்றும் தாமிர(II) ஆர்சனேட்டு ஆகிய கனிமங்களுடன் சேர்ந்து காணப்படுகிறது. வெசுவியசு மலையில் இக்கனிமம் பாரடகாமைட்டுடன் தோன்றுகிறது.

## மேற்கோள்கள்

பகுப்பு:சல்பேட்டுக் கனிமங்கள்
பகுப்பு:கனிமங்கள்
பகுப்பு:நாற்கோணவமைப்புக் கனிமங்கள்
திகம்கர்

**திகம்கர்** (*Tikamgarh*), இந்தியாவின் மத்தியப் பிரதேசம் மாநிலத்தின் புந்தேல்கண்ட் பிரதேசத்தில் அமைந்த திகம்கர் மாவட்டத்தின் நிர்வாகத் தலைமையிட நகரம் மற்றும் நகராட்சி ஆகும். மாநிலத் தலைநகரான போபால் நகரத்திற்கு வடகிழக்கே 267 கிலோ மீட்டர் தொலைவில் திகம்கர் உள்ளது. 1947 ஆண்டிற்கு முன்னர் திகம்கர் மாவட்டம், ஓர்ச்சா சமஸ்தானத்தின் பகுதியாக இருந்தது. 
## மக்கள் தொகை பரம்பல்
2011ஆம் ஆண்டின் மக்கள்  தொகை கணக்கெடுப்பின்படி,  27 வார்டுகளும்,  14,587 குடியிருப்புகளும் கொண்ட திகம்கர் நகரத்தின்  மக்கள் தொகை 79,106  ஆகும். அதில் 41,399 ஆண்கள் மற்றும்   37,707 பெண்கள் உள்ளனர். இதன் மக்கள் தொகையில் 6 வயதிற்குட்பட்ட குழந்தைகள்  11.85 %  உள்ளனர்.  பாலின விகிதம் 1000 ஆண்களுக்கு 911  பெண்கள் வீதம் உள்ளனர். சராசரி எழுத்தறிவு  85.02 % வீதம்  உள்ளது. இதன் மக்கள் தொகையில் பட்டியல் சாதியினரும் பட்டியல் பழங்குடியினரும் முறையே  14.89 % மற்றும்  1.80 % வீதம்  உள்ளனர். இந்நகரத்தில் இந்து சமயத்தினர் 69.95%, இசுலாமியர் 20.87%, சமணர்கள் 8.77% மற்றும் பிற சமயத்தினர்  0.41% வீதம்  உள்ளனர். 
## போக்குவரத்து
### [[தொடருந்து நிலையம்]]
திகம்கர் தொடருந்து நிலையம் நாட்டின் பிற நகரங்களுடன் இணைக்கிறது. 

## தட்ப வெப்பம்

## படக்காட்சியகம்

படிமம்:Ram Janaki -Holi 060315 MG 38520280.jpg|ஜானகி கோயில், திகம்கர்
படிமம்:Interior View of Janaki Temple, Janakpur-September 22, 2016-IMG 7454.jpg|ஜானகி கோயில், திகம்கர்
படிமம்:Aharji.jpg|ஆகார்ஜி சமணக் கோயில், திகம்கர்

## இதனையும் காண்க
* கஜுராஹோ 
* ஓர்ச்சா சமஸ்தானம்
## மேற்கோள்கள்

பகுப்பு:மத்தியப் பிரதேச மாநிலத்திலுள்ள ஊர்களும் நகரங்களும்
பகுப்பு:திகம்கர் மாவட்டம்
பகுப்பு:புந்தேல்கண்ட்
மௌகஞ்ச்

**மௌகஞ்ச்** (*Mauganj*), இந்தியாவின் மத்தியப் பிரதேசம் மாநிலத்தின் வடகிழக்கில் அமைந்த மௌகஞ்ச் மாவட்டத்தின் நிர்வாகத் தலைமையிடம் மற்றும் பேரூராட்சி ஆகும். இது மாநிலத் தலைநகரான போபால் நகரத்திற்கு வடகிழக்கில் 605 கிலோ மீட்டர் தொலைவிலும். ரேவா நகரத்திற்கு வடகிழக்கே  65 கிலோ மீட்டர் தொலைவிலும் உள்ளது. இந்நகரத்தில் வட்டார மொழியான பாகேலி மொழி பேசபடுகிறது. இந்நகரம் கடல் மட்டத்திலிருந்து 1,026 அடி உயரத்தில் உள்ளது.
## மக்கள் தொகை பரம்பல்
2011ஆம் ஆண்டின் மக்கள்  தொகை கணக்கெடுப்பின்படி,  15 வார்டுகளும், 4,880 குடியிருப்புகளும் கொண்ட மௌகஞ்ச் பேரூராட்சியின்   மக்கள் தொகை  26,420  ஆகும். அதில் 13,589  ஆண்கள் மற்றும்  12,831  பெண்கள் உள்ளனர். இதன் மக்கள் தொகையில் 6 வயதிற்குட்பட்ட குழந்தைகள் 15.20 % வீதம் உள்ளனர்.  பாலின விகிதம் 1000 ஆண்களுக்கு  944  பெண்கள் வீதம் உள்ளனர். சராசரி எழுத்தறிவு  71.31 % வீதம்  உள்ளது. இதன் மக்கள் தொகையில் பட்டியல் சாதியினரும் பட்டியல் பழங்குடியினரும் முறையே 16.84 % மற்றும்   9.40 % வீதம்  உள்ளனர். இந்நகரத்தில் இந்து சமயத்தினர் 88.15%, இசுலாமியர் 11.75% மற்றும் பிற சமயத்தினர்  0.08% வீதம்  உள்ளனர்.
## தொடருந்து நிலையம்
இதனருகே அமைந்த தொடருந்து நிலையம்  ரேவா நகரத்தில் உள்ளது.
## மேற்கோள்கள்

பகுப்பு:மத்தியப் பிரதேச மாநிலத்திலுள்ள ஊர்களும் நகரங்களும்
பகுப்பு:மௌகஞ்ச் மாவட்டம்
பறவையின் கால்களும் பாதங்களும்

thumb| ஆப்பிரிக்க ஜக்கானாவுக்கு உள்ள மிக நீண்ட கால்விரல்களும், நகங்களும் ஜக்கானாவின் எடையை அகன்ற பரப்பில் வைத்திருக்க  உதவுகின்றன. இதனால் அது நீரில் மிதக்கின்ற இலைகளில் நடக்க வசதியாக உள்ளது.
**பறவைகளின் கால்களும் பாதங்களும்** (*Bird feet and legs*) உடற்கூறியல் வேறுபட்டதாக, பல்வேறு செயல்களைச் செய்வதற்கு ஏற்றதாக அமைந்துள்ளன. 

பெரும்பாலான பறவைகள் விரலூன்றி நடக்கின்ற விரல்  விலங்குகளாக வகைப்படுத்தப்படுகின்றன. அதாவது அவை பாதம் முழுவதையும் பயன்படுத்தி நடக்காமல் கால்விரலூன்றி நடக்கின்றன.  
[thumb| பறவையின் இடது கால் மற்றும் [இடுப்பெலும்பு|இடுப்பு வளைய எலும்புக்கூடு]]

## பின்னங்கால்கள்
பறவைகள் பொதுவாக விரலூன்றி  நடக்கும் விலங்குகள் ( குதிகால் படாது  -நடப்பவை),   இது அவற்றின் கால் எலும்புக்கூட்டின் அமைப்பில் தக்கம் செலுத்துகிறது. அவை நடக்க தங்கள் பின்னங்கால்களை மட்டுமே பயன்படுத்துகின்றன ( இருகால் நகர்வு ).  அவற்றின் முன்கைகள் பரிணமித்து இறக்கைகளாக மாறியள்ளன. பறவையின் காலின் பெரும்பாலான எலும்புகள் (கால் விரல்களைத் தவிர) ஒன்றாகவோ அல்லது பிற எலும்புகளுடன் இணைந்தோ, காலப்போக்கில் அவற்றின் செயல்பாட்டை மாற்றிக் கொண்டுள்ளன.

பறவைகளின் கால் நீளமானது அவற்றின் தேவைகேற்றப அமைந்துள்ளன. சிறிது தூரம் ஓடி பறக்கும் பறவைகளுக்கு உந்துவிசையை அளிக்க அவற்றின் கால்கள் பயன்படுகின்றன. நீரில் இறங்கி இரைதேடும் பறவைகளுக்கு நீண்ட கால்கள் அமைந்துள்ளன. இதனால் அப்பறவைகள் நீரில் நனைந்துவிடாமல் நீரில் இறங்கி இரைதேட இயலும். பறக்காமல் நடந்து செல்லும் பறவைகளுக்குக் கால் அமைப்பு அதற்கு ஏற்றவாறு அமைந்துள்ளது. எடை மிக்க கிவியின் கால்கள் வலிமையான தசையைக் கொண்டும் இறகுகளால் மூடப்பட்டும் உள்ளது. பறக்கும் பறவைகளுக்கு மெல்லிய கால்கள் அமைந்துள்ளன. 

தசைகள் குறைவாக, இறகுகள் இல்லாத கால்கள் பறவைகளின் உடல் வெப்ப நிலையை சமநிலைப்படுத்த உதவுகின்றன. 

### பாதங்கள்
பறவைகளின் தன்மையைப் பொறுத்து அவற்றின் பாத அமைப்புகள் மாறுபடுகின்றன. வேட்டையாடிகளான ஊனுண்ணிப் பறவைகளுக்கு கூர்மையான நகங்களும், நல்ல பிடிப்புத் தன்மைகொண்ட விரலமைப்பையும் கொண்டுள்ளன. மரக் கிளைகளில் நடந்து செல்ல நெகிழ்வான பதங்களை கிளிகள் போன்ற பறவைகள் கொண்டுள்ளன. வத்து, கொக்கு போன்ற நீர்ப்பறவைகள் எளிதாக நீந்துவதற்கு ஏற்ற பாத அமைப்பைப் பெற்றுள்ளன. பறக்க இயலாத நெருப்புக்கோழி, ஈமு கோழி போன்ற பெரிய பறவைகள் நீண்ட தூரம் தரையில் ஓடுவதற்கு தேவையான பெருவிரல் அமைப்பை பாதங்களில் கொண்டுள்ளன.  
      
### கணுக்காலனுவெலும்பு
பறவைகளுக்கு மட்டுமே உரிய காலின் மூன்றாவது பிரிவாக கணுக்காலனுவெலும்பு உள்ளது. அது பாதத்தின் சில கீழ் எலும்புகள் ஒன்றிணைந்து உருவானது.  இது சேய்மை எலும்புகள், பாத எலும்புகள் II, III, IV ஆகியவற்றைக் கொண்டுள்ளது.  கணுக்காலனுவெலும்பு என்பது நீட்டிக்கப்பட்ட கால் பகுதி, இது காலுக்கு கூடுதல் நெம்புகோல் நீளத்தை அளிப்பதாக உள்ளது. 

### முழங்காற்சில்லு
கீழ்கால் மூட்டு முகடுக்கு மேலே உள்ள முழங்காலில் முழங்காற்சில்லு (முழங்கால் தொப்பி) உள்ளது.  சில இனங்களுக்கு முழங்காற்சில்லுகள் இல்லை, சிலவற்றிற்கு கீழ்கால் மூட்டு முகடுகள் மட்டுமே இருக்கும். முக்குளிப்பான்களில் ஒரு சாதாரண மழங்காற்சில்லு மற்றும் கீழ்கால் மூட்டு முகட்டின் நீட்சி என இரண்டும் காணப்படுகின்றன. 

### கீழ்கால்வெளியெலும்பு
கீழ்கால் வெளியெலும்பு சுருங்கி, கால் முன்னெலும்புடன் நன்கு ஒட்டிக்கொண்டிருக்கும், பொதுவாக அதன் நீளத்தில் மூன்றில் இரண்டு பங்குவரை இருக்கும்.  பெங்குவின்களுக்கு மட்டுமே முழு நீள கீழ்கால் வெளியெலும்புகள் உள்ளன. 

## மேற்கோள்கள்

பகுப்பு:CS1 ஜெர்மன்-language sources (de)
பகுப்பு:பறவை உடற்கூறியல்
இராஜ் குமாரி தாபா

**இராஜ் குமாரி தாபா** (*Raj Kumari Thapa*)(பிறப்பு ஏப்ரல் 10,1980) என்பவர் இந்திய அரசியல்வாதியும் சிக்கிம் சட்டமன்ற மேனாள் உறுப்பினரும் ஆவார். இவர் சிக்கிம் மாநிலத்தைச் சேர்ந்த பாரதிய ஜனதா கட்சி அரசியல்வாதி. இராஜ் குமாரி தாபா வட வங்காளப் பல்கலைக்கழகத்தில் இளங்கலைப் பட்டத்தினை 2003ஆம் ஆண்டு பெற்றார். இராஜ் குமாரி 2019-ஆம் ஆண்டு சிக்கிம் சட்டமன்றத் தேர்தலில் சிக்கிம் சனநாயக முன்னணி வேட்பாளராக இரங்காங்-யாங்காங் சட்டமன்றத் தொகுதியிலிருந்து தேர்ந்தெடுக்கப்பட்டார். ஆனால் பின்னர் இவர் பாரதிய ஜனதா கட்சி சேர்ந்தார். இதன் பின்னர் 2024ஆம் ஆண்டு நடைபெற்ற தேர்தலிலும் இராஜ் குமாரி தாபா பாரதிய ஜனதா கட்சி சார்பில் போட்டியிட்டு வெற்றி பெற்று இரண்டாவது முறையாகச் சட்டமன்ற உறுப்பினர் ஆனார்.

## மேற்கோள்கள்

பகுப்பு:1980 பிறப்புகள்
பகுப்பு:சிக்கிம் சட்டமன்ற பெண் உறுப்பினர்கள்
பகுப்பு:வாழும் மக்கள்
கலா ராய்

**கலா ராய்** (*Kala Rai*) என்பவர் இந்திய அரசியல்வாதியும் சிக்கிம் சட்டமன்ற உறுப்பினரும் ஆவார். இவர் சிக்கிம் கிராந்திகாரி மோர்ச்சா கட்சியினைச் சேர்ந்தவர். கலா ராய் 11ஆவது சிக்கிம் சட்டப்பேரவையில் சட்டமன்ற உறுப்பினராக உள்ளார். 2024ஆம் ஆண்டு நடைபெற்ற சட்டமன்றத் தேர்தலில் மேல் புர்துக் சட்டமன்றத் தொகுதியில் போட்டியிட்ட கலா ராய், பாஜக வேட்பாளரும் மாநிலத் தலைவருமான தில்லி ராம் தாபாவினை 2968 வாக்குகள் வித்தியாசத்தில் வென்றார்.

## கல்வி
1995ஆம் ஆண்டில் பஞ்சாப் மாநில தொழில்நுட்பக் கல்வி மற்றும் தொழில்துறை பயிற்சி வாரியத்தில் மருந்தகத்தில் பட்டய படிப்பில் தேர்ச்சிப் பெற்றுள்ளார்.

## மேற்கோள்கள்

பகுப்பு:சிக்கிம் சட்டமன்ற பெண் உறுப்பினர்கள்
பகுப்பு:வாழும் மக்கள்
ஈரானியர்கள் (இந்தியா)

**ஈரானி மக்கள்** (*Iranis*) (பாரசீக மொழி:ایرانی ), தற்கால இந்தியாவின் மகாராட்டிரம் மாநிலத்தின் மும்பை, தானே மாவட்டம், பால்கர் மாவட்டம் மற்றும் கர்நாடகம் மாநிலத்தின் வடக்கில் உள்ள பீதர் பகுதிகளில் வாழ்பவர்கள். இம்மக்கள் சியா இசுலாம் சமயத்தைப் பின்பற்றும் சமூகத்தினர். இம்மக்கள் சொராஷ்டிரிய தாரி மொழி,, இந்தி, மராத்தி மற்றும் கன்னடம் மொழிகளைப் பேசுவார்கள். இம்மக்கள் ஈரானின் கஜர்  இராச்சியத்த்தின் ஆட்சியின் போது கெர்மான் பகுதியில் வாழ்ந்தவர்கள்.  2011ஆம் ஆண்டின் மக்கள்  தொகை கணக்கெடுப்பின்படி, இந்தியாவின் ஈரானிய மக்கள் தொகை 1,39,362 ஆகும்.

16-18ஆம் நூற்றாண்டுகளில்  இம்மக்கள் தற்கால ஈரான் நாட்டின் கெர்மான் பகுதியிலிருந்து, மும்பைக்கு புலம்பெயர்ந்து,  தக்கான சுல்தானகத்தின் படைகளில் சேவை செய்தனர்.  பிரித்தானிய இந்தியாவின் ஆட்சியின் போது இம்மக்கள் இந்தியாவின் மகாராட்டிரம் மற்றும் வடக்கு கர்நாடகம்  பகுதிகளின் பரவினர்கள். ஈரானிய மக்கள் மும்பை பகுதிகளில் தேநீர் மற்றும் அடுமனை கடைகளை நடத்தி வந்தனர்.

## மக்கள் தொகை பரம்பல்

## பார்சிகளிடமிருந்து வேறுபாடு
இந்திய ஈரானியர்களும், பார்சி மக்களும் தற்கால ஈரான் நாட்டிலிருந்து இந்தியாவிற்கு குடிபெயர்ந்தாலும்,  இரு சமூகத்தவர்களிடையே நிறைய வேறுபாடுகள் உள்ளது. பார்சி மக்கள் சரதுசம் சமயத்தைப் பின்பற்றுபவர்கள். ஆனால் ஈரானியர்கள் சியா இசுலாம் சமயத்தைப் பின்பற்றுபவர்கள் ஆவார். முஸ்லிம் ஈரானியர்கள் இந்தியாவிற்கு  குடியேறுவதற்கு முன்னர், பல நூற்றாண்டுகளுக்கு முன்னர் பார்சி மக்கள் ஈரானிலிருந்து தற்கால இந்தியாவில் குஜராத் மாநிலத்தில் குடியேறியவர்கள் ஆவர். ஈரானியர்கள் சொராஷ்டிரிய தாரி மொழியைப் பேசுபவர்கள். ஆனால் பார்சி மக்கள் பாரசீக மொழியை பேசுபவர்கள் ஆவார்.
## இதனையும் காண்க
* ஈராக்கியர்கள் (இந்தியா)

## வெளி இணைப்புகள்
* இந்திய ஈரானியர்களின் பின்னணி & தொழில்
* இரானிய கொள்ளையர்கள் தமிழ்நாட்டை குறிவைத்து வழிப்பறி செய்வது ஏன்? யார் இவர்கள்?

## மேற்கோள்கள்

பகுப்பு:இந்திய இனக்குழுக்கள்
பகுப்பு:இந்திய முஸ்லிம்கள்
பகுப்பு:முசுலிம் குமுகங்கள்
பகுப்பு:ஈரானிய மக்கள்
கருமனூர்

**கருமனூர்** என்பது இந்தியாவின் தமிழ்நாடு மாநிலத்தில் உள்ள நாமக்கல் மாவட்டத்தின் திருச்செங்கோடு வட்டத்தில் உள்ள ஒரு விவசாய கிராமமாகும். இந்தக் கிராமம் திருச்செங்கோடில் இருந்து 16.50 கி. மீ. தொலைவிலும், சேலம் நகரத்திலிருந்து 31 கி. மீ. தொலைவிலும் மற்றும் நாமக்கல் மாவட்டத் தலைமையகத்திலிருந்து 41 கி. மீ. தூரத்திலும் அமைந்துள்ளது. இது சேலத்தின் தென்மேற்குத் திசையிலும், திருச்செங்கோடு வடகிழக்கு திசையிலும், மல்லசமுத்திரம் மேற்கு மகேந்திர பொறியியல் கல்லூரியிலிருந்து தெற்கே 3.50 கி. மீ. தொலைவிலும் அமைந்துள்ளது.[1]

## நீர் ஆதாரங்கள்
இந்தக் கிராமத்தில் நிலத்தடி நீர் மட்டம் பராமரிக்கப்படுவதை கருமனூர் ஏரி உறுதி செய்கிறது. ஒரு கால்வாய் இந்த ஏரியை குளங்கள் மற்றும் அருகிலுள்ள ஏரிகளுடன் இணைக்கிறது. இங்குள்ள மணல், சிவப்பு மற்றும் கருப்பு களிமண் கலவையாகும், இது மரவள்ளிக் கிழங்கு, நிலக்கடலை, மாம்பழம், பருத்தி, கரும்பு, ஆமணக்கு விதைகள் மற்றும் தேங்காய் மர சாகுபடிக்கு மிகவும் பொருத்தமானது.

## கோயில்கள்
இந்தக் கிராமத்தின் மேற்கு நுழைவாயிலில் புகழ்பெற்ற காகத்தலையம்மன் கோயில் அமைந்துள்ளது. கருமனூர் மாரியம்மன் கோயில், கந்தசாமி கோயில் மற்றும் குத்தண்டீஸ்வரர் கோயில் போன்ற பல கோயில்கள் இந்த கிராமத்திற்குள் அமைந்துள்ளன.

## போக்குவரத்து
தமிழ்நாடு மாநில அரசு இயக்கிவரும் 2பி எண் கொண்ட பேருந்து இந்தக் கிராமம் வழியாகச் செல்கிறது. இந்த பேருந்து மல்லசமுத்திரத்தை திண்டல் (ஈரோடு) உடன் கருமனூர், ராமபுரம், மோர்பாளையம், திருச்செங்கோடு மற்றும் ஈரோடு வழியாக இணைக்கிறது.

இந்த கிராமத்தைச் சேர்ந்த திரு. பி. எஸ். சுந்தரம், சென்னை மெட்ரோ நீர் டேங்கர் லாரி ஒப்பந்தக்காரர்கள் சங்கத்தின் (எம். டபிள்யூ. டி. எல். சி. ஏ.) தற்போதைய தலைவராக உள்ளார்.

## கல்வி நிறுவனங்கள்
1. மகேந்திரா தொழில்நுட்பக் கழகம் - முகவரி: மகேந்திரபுரி, மல்லசமுத்திரம் (மேற்கு), வடுகப்பள்ளம் தபால், திருச்செங்கோடு, நாமக்கல் - 637503.[2]  இந்தக் கல்லூரி கருமனூருக்கு வடக்கே சரியாக 3.50 கி. மீ. தொலைவில் அமைந்துள்ளது.

2. மகேந்திரா பள்ளி - முகவரி: கள்ளுக்கடை. இந்தப் பள்ளி கருமனூருக்கு வடக்கே 3 கி. மீ. தொலைவில் அமைந்துள்ளது.

3. சிறுவர் பள்ளி முகவரி: கருமனூர்.

## பிற உண்மைகள்
1. கருமனூரின் அஞ்சல் குறியீட்டு எண் 637503 ஆகும். [2]

## குறிப்புகள்

## வெளியிணைப்புகள்
* https://vill.co.in/tamil-nadu/namakkal/tiruchengode-609057450/karumanur-057456343890/
* https://vill.co.in/tamil-nadu/namakkal/tiruchengode-609057450/karumanur-057456343890
* https://censusindia.gov.in/census.website/data/population-finder

பகுப்பு:நாமக்கல் மாவட்டத்திலுள்ள கிராமங்கள்
சாந்தி நிலையம் (தொலைக்காட்சித் தொடர்)

**துளசி** என்பது சன் தொலைக்காட்சியில் சூன் 16, 2025 முதல் திங்கள் முதல் சனிக்கிழமை வரை பிற்பகல் 1:30 மணிக்கு ஒளிபரப்பான குடும்பம் சார்ந்த தொலைக்காட்சி நாடகத் தொடர் ஆகும். இந்த தொடரில் வர்ஷினி அர்சா, காயத்ரி ராஜ், வசந்குமார் மற்றும் ராஜ்குமார் மானோகரன் ஆகியோர் முதன்மைக் கதாபாத்திரத்தில்

## வெளி இணைப்புகள்
* 
*  மின்னலே சன் நெஸ்ட்
*  மின்னலே மாஸ் பிளேயர்
16வது மேற்கு வங்க சட்டப்பேரவை

16ஆவது மேற்கு வங்க சட்டப்பேரவையானது, 2016 ஏப்ரல் 4 முதல் மே 5 வரை நடைபெற்ற 2016 மேற்கு வங்க சட்டப்பேரவைத் தேர்தலுக்குப் பிறகு அமைக்கப்பட்டது. மேற்கு வங்க தேர்தல் முடிவுகள் 19 மே 2016 இல் வெளியானது. எந்தக் கூட்டணியும் இல்லாமல் அகில இந்திய திரிணாமுல் காங்கிரசு கட்சி தேர்தலில் வெற்றி பெற்றது. 16 மே 2016 அன்று தேர்தல்கள் நடந்தன, அடுத்த தேர்தல்கள் 2021 ஏப்ரல் மற்றும் மே மாதங்களில் நடந்தன. முதல்வர் மம்தா பானர்ஜி மற்றும் அமைச்சர்கள் மே 27, 2016 அன்று பதவியேற்றனர். மம்தா பானர்ஜி இரண்டாவது முறையாக முதலாமைச்சராக பதவியேற்றார்.

## மேற்கோள்கள்

பகுப்பு:மேற்கு வங்காள சட்டமன்றம்
ஈராக்கியர்கள் (இந்தியா)

**ஈராக்கியர்கள்** (*Iraqi Biradri*),  சன்னி பிரிவு இசுலாம் சமயத்தைப் பின்பற்றுபவர்கள். இம்மக்கள் பாகிஸ்தான் மற்றும்  இந்தியாவின் உத்தரப் பிரதேச மாநிலத்தின் கிழக்கில் உள்ள காசீப்பூர், ஆசம்கர், பலியா, தேவரியா மற்றும் கோரக்பூர் மாவட்டங்களில் அதிகம் வாழ்கின்றனர். ஈராக்கிய பிரதாரிகளை *ஈராக்கி சேக்குகள்* என்றும் அழைக்கப்படுவர்.
## வரலாறு மற்றும் தோற்றம்
தில்லி சுல்தான்  பிரூசு சா துக்ளக் ஆட்சிக் காலத்தில், கிபி 1330களில் ஈராக்கிய பிரதாரிகள் (Brothers), தற்கால ஈராக் நாட்டிலிருந்து இந்தியாவின் உத்தரப் பிரதேசம் மாநிலத்தின் செழிப்பான பூர்வாஞ்சல் பகுதிகளில் குடிபெயர்ந்தவர்கள் ஆவார். சன்னி இசுலாம் சமயத்தை பின்பற்றும் இம்மக்கள் இந்தியாவில் முஸ்லீம்களிடையே தனிச் சமூகமாக உள்ளனர். இம்மக்கள் உருது, இந்தி,போச்புரி,ஆங்கிலம் போன்ற மொழிகளை பேசத்தெரிந்தவர்கள்.
## இதனையும் காண்க
* ஈரானியர்கள் (இந்தியா)
## மேற்கோள்கள்

பகுப்பு:இந்திய இனக்குழுக்கள்
பகுப்பு:இந்திய முஸ்லிம்கள்
பகுப்பு:முசுலிம் குமுகங்கள்
பகுப்பு:ஈராக்கிய இனக்குழுக்கள்
பந்தூரானா

**பந்தூரானா** (*Pandhurna*), இந்தியாவின் மத்தியப் பிரதேசம் மாநிலத்தில் உள்ள பந்தூரானா மாவட்டத்தின் நிர்வாகத் தலைமையிட நகரம் மற்றும் நகராட்சி ஆகும். ஜாம் ஆற்றின்  கரையில் அமைந்த பந்தூரானா நகரத்தில் ஆண்டுதோறும் நடைபெறும் *கோட்மர்*  எனப்படும் கல்லெறி திருவிழாவிற்கு பெயர்பெற்றது. இந்நகரம் மாநிலத் தலைநகரான போபாலுக்கு தென்கிழக்கே 263 கிலோமீட்டர் தொலைவிலும் நாக்பூருக்கு வடமேற்கே  88 கிலோமீட்டர் தொலைவிலும் உள்ளது. இந்நகரம் கடல்மட்டத்திலிருந்து 474&nbsp;மீட்டர் உயரத்தில் உள்ளது.  இது குஜராத்தின் பாமன்போர் மற்றும் நாக்பூர் நகரங்களை இணைக்கும் தேசிய நெடுஞ்சாலை எண் 47ல் உள்ளது. இந்நகரம் ஆரஞ்சு பழத்தோட்டங்களுக்கு பெயர்பெற்றது.

## மக்கள் தொகை பரம்பல்
2011ஆம் ஆண்டின் மக்கள்  தொகை கணக்கெடுப்பின்படி,  30 வார்டுகளும்,  10,243 குடியிருப்புகளும் கொண்ட பந்தூரானா நகரத்தின்  மக்கள் தொகை  45,479  ஆகும். அதில்  23,478  ஆண்கள் மற்றும்  22,001 பெண்கள் உள்ளனர். இதன் மக்கள் தொகையில் 6 வயதிற்குட்பட்ட குழந்தைகள்  10.96%  வீதம் உள்ளனர்.  பாலின விகிதம் 1000 ஆண்களுக்கு  937  பெண்கள் வீதம் உள்ளனர். சராசரி எழுத்தறிவு  87.03% வீதம்  உள்ளது. இதன் மக்கள் தொகையில் பட்டியல் சாதியினரும் பட்டியல் பழங்குடியினரும் முறையே 8.66% மற்றும்  6.02%  வீதம்  உள்ளனர். இந்நகரத்தில் இந்து சமயத்தினர் 87.55%, இசுலாமியர் 7.61%, சமணர்கள் 0.77%, பௌத்தர்கள் 3.36% மற்றும் பிற சமயத்தினர்  0.72% வீதம்  உள்ளனர்.
## போக்குவரத்து
பந்தூரானா தொடருந்து நிலையம் இரண்டு நடைமேடைகள் கொண்டது. இது நாக்பூர்-போபால் இருப்புப்பாதையில் அமைந்துள்ளது.
## மேற்கோள்கள்

பகுப்பு:மத்தியப் பிரதேச மாநிலத்திலுள்ள ஊர்களும் நகரங்களும்
பந்தூரானா மாவட்டம்
கூச் பெகார் வடக்கு சட்டமன்றத் தொகுதி

**கூச் பெகார் வடக்கு சட்டமன்றத் தொகுதி** (Cooch Behar Uttar Assembly constituency) என்பது இந்தியாவின் மேற்கு வங்காள மாநில சட்டப்பேரவையில் உள்ள 294 சட்டமன்றத் தொகுதிகளில் ஒன்றாகும். இத்தொகுதியானது கூச் பெகர் மாவட்டத்தில் அமைந்துள்ளது. இது கூச் பெகர் மக்களவைத் தொகுதிக்கு உட்பட்ட ஓர் சட்டமன்றத் தொகுதியாகும். 
## சட்டமன்ற உறுப்பினர்கள்

## தேர்தல் முடிவுகள்
### 2021

## மேற்கோள்கள்

பகுப்பு:மேற்கு வங்காள சட்டமன்றத் தொகுதிகள்
புல்டாணா

**புல்டானா** (**Buldhana**) (மராத்தியில் உச்சரிப்பு: ), இந்தியாவின் மகாராட்டிரம் மாநிலத்தில் விதர்பா பிரதேசத்தில் அமைந்த  புல்தானா மாவட்டத்தின்  நிர்வாகத் தலைமையிடம் மற்றும் நகராட்சி ஆகும். இந்நகரம் மும்பைக்கு வடகிழக்கில் 458 கிலோ மீட்டர் தொலைவிலும்; நாக்பூருக்கு தென்மேற்கில்377 கிலோ மீட்டர் தொலைவிலும் உள்ளது.  இந்நகரத்திற்கு மேற்கே 60 கிலோ மீட்டர் தொலைவில் அஜந்தா குகைகள் உள்ளது. இந்நகரம் கடல்மட்டத்திற்கு 639 மீட்டர் உயரத்தில் உள்ளது.
## மக்கள் தொகை பரம்பல்
2011ஆம் ஆண்டின் மக்கள்  தொகை கணக்கெடுப்பின்படி,  27 வார்டுகளும்,  14,098 குடியிருப்புகளும் கொண்ட புல்தானா நகரத்தின்  மக்கள் தொகை  67,431 ஆகும். அதில் 34,502 ஆண்கள் மற்றும்  32,929 பெண்கள் உள்ளனர். இதன் மக்கள் தொகையில் 6 வயதிற்குட்பட்ட குழந்தைகள்  11.46 % வீதம் உள்ளனர்.  பாலின விகிதம் 1000 ஆண்களுக்கு  954 பெண்கள் வீதம் உள்ளனர். சராசரி எழுத்தறிவு  90.40 % வீதம்  உள்ளது. இதன் மக்கள் தொகையில் பட்டியல் சாதியினரும் பட்டியல் பழங்குடியினரும் முறையே 18.30 % மற்றும்   2.33 % வீதம்  உள்ளனர். இந்நகரத்தில் இந்து சமயத்தினர் 59.14%, இசுலாமியர் 24.76%, சமணர்கள் 1.52%, பௌத்தர்கள் 13.78%, கிறித்தவர்கள் 0.57%, சீக்கியர்கள்  மற்றும் பிற சமயத்தினர்  0.24% வீதம்  உள்ளனர்.
## போக்குவரத்து
### சாலைகள்
தேசிய நெடுஞ்சாலை 6 புல்தானா நகரம் வழியாகச் செல்கிறது. 
## தட்ப வெப்பம்

## மேற்கோள்கள்

பகுப்பு:புல்டாணா மாவட்டம்
பகுப்பு:மகாராட்டிர மாநிலத்திலுள்ள ஊர்களும் நகரங்களும்
நேர்நிலை ஒளிப்படவியல்

**நேர்நிலை ஒளிப்படவியல்** அல்லது **தூய ஒளிப்படவியல்** *(Straight photography)* அதாவது நேரடி ஒளிப்படம் எடுத்தல் என்பது, ஒளிப்படக் கலையை மற்ற காட்சி ஊடகங்களிலிருந்து, குறிப்பாக ஓவியத்திலிருந்து வேறுபடுத்தும் குணங்களுக்கு ஏற்ப, கூர்மையான கவனம் மற்றும் விவரங்களுடன் சித்தரிக்க முயற்சிக்கும் ஒளிப்படக் கலையைக் குறிக்கிறது. 1904 ஆம் ஆண்டிலேயே தோன்றிய இந்த வார்த்தை, கேமரா ஒர்க் இதழில் விமர்சகர் சடகிச்சி ஹார்ட்மேனால் பயன்படுத்தப்பட்டது, பின்னர் அதன் ஆசிரியர் ஆல்ஃபிரட் ஸ்டீக்லிட்ஸால் உருவ விளக்கப்படத்தை  விட மிகவும் தூய ஒளிப்பட வடிவமாக விளம்பரப்படுத்தப்பட்டது. ஸ்டீக்லிட்ஸ் மற்றும் பால் ஸ்ட்ராண்ட் போன்ற பிற குறிப்பிடத்தக்க ஒளிப்படக் கலைஞர்களால் ஒரு காலத்தில் பிரபலப்படுத்தப்பட்ட இது, பின்னர் எட்வர்ட் வெஸ்டன், ஆன்செல் ஆடம்ஸ் மற்றும் பிற மேற்கத்திய ஒளிப்படக் கலைஞர்களின் அடையாளமாக மாறியது.

சிலர் இந்த வகையை கையாளுதல் என்பது இல்லாமை என்று கருதினாலும், நேர்நிலை ஒளிப்படக் கலைஞர்கள் உண்மையில் தங்கள் அச்சுகளின் தோற்றத்தை மேம்படுத்த பல இருண்ட அறை நுட்பங்களைப் பயன்படுத்தினர். உண்மைத் துல்லியத்திற்குப் பதிலாக, இந்த சொல் அதிக மாறுபாடு மற்றும் செழுமையான தொனி, கூர்மையான கவனம், வெட்டுவதில் வெறுத்தும் மற்றும் பொருட்களின் அடிப்படை சுருக்க வடிவியல் கட்டமைப்பில் நவீனத்துவத்தால் ஈர்க்கப்பட்ட முக்கியத்துவம் ஆகியவற்றால் வகைப்படுத்தப்படும் ஒரு குறிப்பிட்ட அழகியலைக் குறிக்கத் தொடங்கியது.

## மேற்கோள்கள்

பகுப்பு:ஒளிப்படவியல் வகைகள்
பகுப்பு:ஒளிப்பட நுட்பங்கள்
தி கிரேட்டஸ்ட் ஆஃப் ஆல் டைம்

***தி கிரேட்டஸ்ட் ஆஃப் ஆல் டைம்*** (*The Greatest of All Time*) என்பது வெங்கட் பிரபு இயக்கத்தில் விஜய் நடித்த ஒர் தமிழ் அதிரடித் திரைப்படம் ஆகும்.

## நடிகர்கள்

; கௌரவ தோற்றம்

## இசை
படத்தின் பாடல் மற்றும் பிண்ணனி இசையை யுவன் சங்கர் ராஜா அமைத்தார்.

## விமர்சனம்
ஆனந்த விகடன் வார இதழில் வந்த விமர்சனத்தில் "90-களோடு வழக்கொழிந்துபோன கடத்தலும் மிரட்டலும், டிராக் மாறி மாறி நம்மை டயர்டாக்க, கடைசி 20 நிமிடங்களில், CSK ரெஃபரென்ஸ், சர்ப்ரைஸ் சிவகார்த்திகேயன் கேமியோ என டிராக்குக்குக் கொண்டு வந்து படத்தைக் கரை சேர்த்துவிடுகிறார் வெங்கட் பிரபு. `தி கிரேட்டஸ்ட்' என்று சொல்ல முடியாவிட்டாலும் `ஒர்ஸ்ட்' இல்லை என்பதால் விமர்சனக் கத்தியிலிருந்து தப்பிவிடுகிறது இந்த ‘கோட்!'" என்று எழுதி  மதிப்பெண்களை வழங்கினர்.

## குறிப்புகள்

## மேற்கோள்கள்

## வெளியிணைப்புகள்
*

பகுப்பு:2024 திரைப்படங்கள்
பகுப்பு:தகாத உறவு குறித்தான இந்தியத் திரைப்படங்கள்
பகுப்பு:யுவன் சங்கர் ராஜா இசையமைத்துள்ள திரைப்படங்கள்
பகுப்பு:இந்தியத் தமிழ்த் திரைப்படங்கள்
நீல டெய்சி

**நீல டெய்சி** (*Felicia amelloides*)  என்பது  சூரியகாந்திக் குடும்பத்தைச்  சேர்ந்த மென் முடிகள் நிறைந்த, மென்மையான, பொதுவாக பசுமை மாறா பல்லாண்டுத் தாவரமாகும். இது தென்னாப்பிரிக்காவின் தெற்கு கடற்கரையில் காணப்படுகிறது. இது தரையை மூடியாவாறு வளர்ந்து பல கிளைகளோடு கிளைத்து வளர்வதாக உள்ளது. இது பெரும்பாலும் சுமார் 50 செ.மீ (1.6 அடி) வரை உயரம் வளரும். அரிதாக ஒரு மீட்டர் வரையும் வளரும். இலைகள் தண்டுகளில் எதிரெதிர் திசையில்  அடர் பச்சை நிறத்திலும் நீள்வட்ட வடிவத்திலும் இருக்கும். மலர் தலைகள் 18 செ.மீ (7 அங்குலம்) நீளம் கொண்ட, பச்சை முதல் அடர் சிவப்பு நிற தண்டுகளில் தனித்தனியாக அமர்ந்திருக்கும். இதன் பூவிதழ்கள் வான நீல நிறத்தில்  மஞ்சள் வட்டு பூக்களைச் சுற்றி அமைந்துள்ளன. இது ஒரு அலங்காரச் செடியாகவும் பயிரிடப்படுகிறது. மேலும் 18 ஆம் நூற்றாண்டின் நடுப்பகுதியில் ஐரோப்பாவில் அறிமுகப்படுத்தப்பட்டது.  

## பாதுகாப்பு
நீல டெய்சி  தீவாய்ப்பு கவலை குறைந்த இனமாக கருதப்படுகிறது. ஏனெனில் இதன் எண்ணிக்கை நிலையாக உள்ளது. 

## பயன்
thumb| பலவகையான சாகுபடி
தென்னாப்பிரிக்காவிலும் பிற இடங்களிலும் நீல டெய்சி ஒரு அலங்காரத் தாவரமாக வளர்க்கப்படுகிறது. இது பதினெட்டாம் நூற்றாண்டில் ஐரோப்பாவிற்கு கொண்டு செல்லப்பட்டது. மேலும் இது தோட்டக்கலை அறிவியலில் ஆரம்பகால இனங்களில் ஒன்றாகும். மண் நன்கு வடிகால் வசதியுடன் இருந்தால், இது சிறிது உறைபனியைத் தாங்கும், ஆனால் ஈரப்பதமான வெப்பநிலையை விரும்புவதில்லை. வெப்பமான காலநிலையில், கோடை காலத்தில் பூப்பது நின்றுவிடும். குளிர்ந்த காலநிலையில், இது பெரும்பாலும் ஆண்டுத் தாவரமாக கருதப்படுகிறது, பசுமை இல்லங்களில் பாதுகாக்கப்படுகிறது அல்லது வீட்டு தாவரமாக வளர்க்கப்படுகிறது.  

## மேற்கோள்கள்

## வெளி இணைப்புகள்
* Photos of ''Felicia amelloides'' on iNaturalist
* Distribution map of ''Felicia amelloides''

பகுப்பு:தாவரங்கள்
அனுபா முஞ்சாரே

**அனுபா முஞ்சாரே** (*Anubha Munjare*, பிறப்பு: 1967) மத்தியப் பிரதேசத்தைச் சேர்ந்த இந்திய அரசியல்வாதி ஆவார். இவர் பாலாகாட் மாவட்டத்தில் உள்ள பாலாகாட் சட்டமன்றத் தொகுதியிலிருந்து இந்திய தேசிய காங்கிரசு கட்சியினைச் சேர்ந்த மத்தியப் பிரதேசச் சட்டமன்ற உறுப்பினராக உள்ளார். இவர் 2023ஆம் ஆண்டு நடைபெற்ற மத்தியப் பிரதேசச் சட்டப்பேரவை பொதுத் தேர்தலில் வெற்றி பெற்றார். இவர் மத்தியப் பிரதேசக் காங்கிரசு குழு உறுப்பினராகவும் பொதுச் செயலாளராகவும் உள்ளார்.

## ஆரம்பகால வாழ்க்கை மற்றும் கல்வி
மத்தியப் பிரதேசத்தின் ஜபல்பூரில் சத்யேந்திரா மற்றும் சினேகலதா வர்மா ஆகியோருக்கு முன்ஜாரே மகளாகப் பிறந்தார். இவரின் தந்தை மத்தியப் பிரதேசக் காவல்துறையில் ஆய்வாளராகவும்  தாய் இல்லத்தரசியாகவும் இருந்தனர். 1987-ஆம் ஆண்டில் ஜபல்பூரில் உள்ள இராணி துர்காவதி பல்கலைக்கழகத்தில் முதுகலைப் பட்டம் பெற்றார். பின்னர், கல்வியியலில் இளநிலைப் பட்டத்தினை 1989-இல் இராணி துர்காவதி பல்கலைக்கழகத்திலும் பெற்றார்.

## அரசியல் வாழ்க்கை
பாலாகாட் நகராட்சி மன்றத்தின் உறுப்பினராகத் தேர்ந்தெடுக்கப்பட்டபோது அனுபா தனது அரசியல் வாழ்க்கையைத் தொடங்கினார். பின்னர் 1999-இல் பாலாகாட் நகராட்சி மன்றத் தலைவர் தேர்தலில் சுயேச்சை வேட்பாளராக வெற்றி பெற்றார். 2002 மற்றும் 2007-ஆம் ஆண்டுகளிலும் சுயேச்சை வேட்பாளராகத் தலைவருக்கான தேர்தலில் போட்டியிட்டு வெற்றி பெற்றார். 2023ஆம் ஆண்டில் நடைபெற்ற மத்தியப் பிரதேச சட்டப்பேரவைத் தேர்தலில் பாலாகாட் சட்டமன்றத் தொகுதியில் பாரதிய ஜனதா கட்சி கௌரிசங்கர் பிசெனை 29,195 வாக்குகள் வித்தியாசத்தில் தோற்கடித்தார். முன்னதாக 2018ஆம் ஆண்டு நடைபெற்ற மத்தியப் பிரதேசச் சட்டப்பேரவைத் தேர்தலில், இவர் பிசெனிடம் தோல்வியடைந்தார்.

## மேற்கோள்கள்

## வெளி இணைப்புகள்
* முகநூல்

பகுப்பு:மத்தியப் பிரதேச சட்டமன்ற மகளிர் உறுப்பினர்கள்
பகுப்பு:வாழும் மக்கள்
பகுப்பு:1966 பிறப்புகள்
இரஞ்சனா பாகேல்

**இரஞ்சனா பாகேல்** (*Ranjana Baghel*) என்பவர் இந்திய அரசியல்வாதியும் மத்தியப் பிரதேசத்தைச் சேர்ந்த மேனாள் சட்டமன்ற உறுப்பினரும் ஆவார். இவர் பாரதிய ஜனதா கட்சி அரசியல்வாதி ஆவார். இரஞ்சனா மத்தியப் பிரதேசச் சட்டமன்ற உறுப்பினராகப் பணியாற்றிய போது மாநிலத்தின் பெண்கள், குழந்தைகள் நலத்துறை அமைச்சராகப் பணியாற்றியுள்ளார்.

2008 திசம்பர் 20 அன்று மனாவர் (தர்லா) சட்டப்பேரவைத் தேர்தலில் 11,021 வாக்குகள் பெற்று வெற்றி பெற்று சட்டமன்ற உறுப்பினராகத் தேர்ந்தெடுக்கப்பட்டார். மத்தியப் பிரதேச அரசில் அமைச்சராக இருந்த இவர், பெண்கள் மற்றும் குழந்தைகள் மேம்பாட்டுத்துறை அமைச்சராக இருந்தார்.

## மேலும் காண்க

* மத்தியப் பிரதேச சட்டப்பேரவை

## மேற்கோள்கள்

பகுப்பு:மத்தியப் பிரதேச சட்டமன்ற மகளிர் உறுப்பினர்கள்
பகுப்பு:மத்தியப் பிரதேசத்தைச் சேர்ந்த பாரதிய ஜனதா கட்சி அரசியல்வாதிகள்
பகுப்பு:மகாராட்டிரத்தைச் சேர்ந்த பாரதிய ஜனதா கட்சி அரசியல்வாதிகள்
பகுப்பு:வாழும் மக்கள்
பிரதீமா பாக்ரி

**பிரதீமா பாக்ரி** (*Pratima Bagri*)(பிறப்பு 1988) மத்தியப் பிரதேசத்தைச் சேர்ந்த இந்திய அரசியல்வாதி ஆவார். இவர் மத்தியப் பிரதேச சத்னா மாவட்டத்தில் பட்டியல் சமூகத்திற்காக ஒதுக்கப்பட்ட ரைகான் சட்டமன்றத் தொகுதியிலிருந்து பாரதிய ஜனதா கட்சி பிரதிநிதித்துவப்படுத்தும் மத்தியப் பிரதேசச் சட்டமன்ற உறுப்பினராக உள்ளார். இவர் 2023ஆம் ஆண்டு நடைபெற்ற மத்தியப் பிரதேசச் சட்டப்பேரவைத் தேர்தலில் வெற்றி பெற்றார்.

## ஆரம்பகால வாழ்க்கை மற்றும் கல்வி
பாக்ரி நாகவுட் கிராமத்தில் உள்ள ஒரு விவசாயக் குடும்பத்தைச் சேர்ந்தவர்.பிரதீமா பாக்ரி. சமூகப் பணியில் முதுகலைப் பட்டம் பெற்ற இவர், பின்னர் மத்தியப் பிரதேசத்தின் ரேவா உள்ள அவ்தேசு பிரதாப் சிங் பல்கலைக்கழகத்தில் இளங்கலைச் சட்டப் பட்டம் பெற்றார்.

## தொழில் வாழ்க்கை
2023ஆம் ஆண்டு நடைபெற்ற மத்தியப் பிரதேசச் சட்டப்பேரவைத் தேர்தலில் பாரதிய ஜனதா கட்சி வேட்பாளராக ரைகான் சட்டமன்றத் தொகுதியில் போட்டியிட்டப் பாக்ரி வெற்றி பெற்றார். இவர் தனது நெருங்கிய போட்டியாளரான இந்திய தேசிய காங்கிரசின் கல்பனா வர்மாவினை 36,060 வாக்குகள் வித்தியாசத்தில் தோற்கடித்தார். மோகன் யாதவ் அமைச்சரவையில் இவர் ஓர் இடத்தைப் பெற்றார்.

ஆனால் பிரதீமா பாக்ரி 2021-இல் நடைபெற்ற ரைகான் இடைத்தேர்தலில் தோல்வியடைந்தார்.

## மேற்கோள்கள்

பகுப்பு:மத்தியப் பிரதேச சட்டமன்ற மகளிர் உறுப்பினர்கள்
பகுப்பு:மத்தியப் பிரதேசத்தைச் சேர்ந்த பாரதிய ஜனதா கட்சி அரசியல்வாதிகள்
பகுப்பு:சத்னா மாவட்ட நபர்கள்
பகுப்பு:வாழும் மக்கள்
பகுப்பு:1988 பிறப்புகள்
பெலகோவ்சுகைட்டு

**பெலகோவ்சுகைட்டு** (*Belakovskiite*) என்பது  Na7(UO2)(SO4)4(SO3OH)(H2O)3என்ற மூலக்கூற்று வாய்ப்பாட்டால் விவரிக்கப்படும் ஒரு கனிமம் ஆகும்.  மிகவும் அரிய ஒரு கனிமமான இது ஐதரோசல்பேட்டு எதிர்மின் அயனியுடன் கூடிய இயற்கையான யுரேனைல் உப்பாக இருப்பது சுவாரசியமானது. இந்த உப்பு அம்சம் மெய்சரைட்டுடன் பகிரப்படுகிறது. பெர்மைட்டு, ஓப்பன்னைமரைட்டு, நேட்ரோசிப்பைட்டு மற்றும் பிளாசிலைட்டு ஆகிய கனிமங்களுடன் வேதியியல் ரீதியாக தொடர்பு கொண்டுள்ளது. யுரேனைல் சல்பேட்டு தாதுக்களில் பெரும்பாலானவை முதலில் அமெரிக்காவின் உட்டாவில் உள்ள சான் இயூவான் மாகாணத்தின் புளூ லிசார்டு சுரங்கத்தில் காணப்பட்டன. கனிமத்திற்கு உருசிய கனிமவியலாளர் திமிட்ரி இலிச் பெலகோவ்சுகியின் நினைவாகப் பெயரிடப்பட்டது.

பன்னாட்டு கனிமவியல் சங்கம் பெலகோவ்சுகைட்டு கனிமத்தை Bkkஎன்ற குறியீட்டால் அடையாளப்படுத்துகிறது.

## பிற தனிமங்களுடன்
செரைட்டு, புளோடைட்டு, பெரினாட்ரைட்டு, குரோகன்கைட்டு மற்றும் மெட்டாவோல்டின் போன்ற மற்ற சல்பேட்டு தாதுக்களுடனும் பெலகோவ்சுகைட்டு தொடர்பு கொண்டுள்ளது. யுரேனியம் கனிமமயமாக்கலுடன் தொடர்புடைய மணற்கல்லில் மலர்ச்சிகளாக இந்த தொடர்பு காணப்படுகிறது.

## மேற்கோள்கள்

பகுப்பு:யுரேனியம்(VI) கனிமங்கள்
பகுப்பு:கனிமங்கள்
பகுப்பு:சல்பேட்டுக் கனிமங்கள்
பகுப்பு:சோடியம் கனிமங்கள்
பகுப்பு:முச்சரிவச்சுக் கனிமங்கள்
யூலி சௌத்ரி

**ஊர்மிளா யூலி சௌத்ரி** (*Urmila Eulie Chowdhury*, 4 அக்டோபர் 1923-20 செப்டம்பர் 1995) 20 ஆம் நூற்றாண்டின் நடுப்பகுதி முதல் பிற்பகுதி வரை பணியாற்றிய ஒரு இந்தியக் கட்டடக் கலைஞர் ஆவார். பொதுக் கட்டிடக்கலை, நிலப்பரப்பு கட்டிடக்கலை மற்றும் வடிவமைப்பு துறைகளில் பணியாற்றினார். மேலும் ஒரு ஆசிரியராகவும் எழுத்தாளராகவும் இருந்தார். இந்தியாவில் பணிபுரிந்த ஒரு முன்னோடி பெண் கட்டிடக் கலைஞராக இருந்த இவர், ஆசியாவின் முதல் பெண் கட்டிடக் கலைஞராக இருந்ததாகவும் சில ஆதாரங்கள் கூறுகின்றன. தனது கல்விக்குப் பிறகு சண்டிகர் நகரத்தின் திட்டமிடல் வடிவமைப்பு மற்றும் கட்டுமானத்தில் லெ கொபூசியேவுடன் இணைந்து பணியாற்றினார்.

## இளமை வாழ்க்கை
ஊர்மிளா சௌத்ரி 1923 ஆம் ஆண்டில் உத்தரப் பிரதேசத்தின் ஷாஜகான்பூரில் பிறந்தார். பின்னர்,யப்பானின் ஜப்பானின் கோபேயில் கேம்பிரிட்ஜ் பள்ளி சான்றிதழைப் பெற்றார். சிட்னி பல்கலைக்கழகத்திலும், சிட்னியின் யூலியன் ஆஷ்போர்ன் கலைப்பள்ளியிலும் கட்டடக்கலையைப் பயின்றார். மேலும் நியூ செர்சியின் எங்கிள்வூட்டில் சுட்டாங்கல் பொறியியல் துறையில் பட்டம் பெற்றார். இவரின் தந்தை ஒரு இராஜதந்திரி, எனவே ஊர்மிளாவும் உலகம் முழுவதும் பயணம் செய்து வளர்ந்தார். பஞ்சாப் அரசாங்கத்தில் ஆலோசனைக் கட்டடக் கலைஞராகப் பணியாற்றிய யுகல் கிசோர் சௌத்ரி என்பவரை மணந்தார்.

## தொழில் வாழ்க்கை
thumb|யூலி சௌத்ரி.
ஊர்மிளா தனது தொழில் வாழ்க்கையில் ஆசியாவில் பணிபுரிந்த பெண் கட்டடக் கலைஞர்களின் ஒரு சிறிய குழுவில் ஒருவர். ஆசியாவின் முதல் பெண் கட்டடக் கலைஞர் என்று சில ஆதாரங்கள் இவரைப் பாராட்டினாலும், *ஐடா-குரூஸ்*, *டெல் ரொசாரியோ* போன்ற மற்றவர்கள் இந்த சமயத்தில் பணிபுரிந்தனர். மேலும், பெரின் ஜம்செட்ஜி மிஸ்திரி மற்றும் *டோரா காட்* போன்ற பெண்கள் இவருக்கு ஒரு தசாப்தம் அல்லது அதற்கு மேற்பட்ட காலத்திற்கு முன்பே இப்பணியில் இருந்தனர்.

அமெரிக்க ஐக்கிய நாடுகளில் சிறிது காலம் பணியாற்றிய பிறகு, 1951 ஆம் ஆண்டில் இந்தியா திரும்பிய ஊர்மிளா, சண்டிகரின் வடிவமைப்பு மற்றும் கட்டுமானத்தைத் திட்டமிடுவதற்காக லெ கொபூசியே தலைமையிலான குழுவில் உறுப்பினரானார். லெ கொபூசியே, பியர் ஜெனெரெட் மற்றும் இந்திய கட்டடக் கலைஞர்கள் மற்றும் நிர்வாகிகளுக்கு இடையேயான தொடர்பு இவர்தான். இவரது பணிகளில் மனையியல் அறிவியல் கல்லூரி, மகளிர் பல்துறை தொழில்நுட்ப நிறுவனம் மற்றும் அமைச்சர்களின் பல குடியிருப்பு வளாகங்கள் ஆகியன அடங்கும். 1971 முதல் 1976 வரை சண்டிகர் நகர திட்டமிடலின் இரண்டாவது கட்டத்தின் தலைமைக் கட்டடக் கலைஞராக இருந்தார்.
thumb|அரசு மனையியல் அறிவியல் கல்லூரி, செக்டர் 10, சண்டிகர்
thumb|பியர் ஜெனெரெட் மற்றும் சண்டிகர் தலைநகர் திட்டத்தின் பிற சகாக்களுடன் ஊர்மிளா யூலி சௌத்ரி. (1960 படம்)

## பிற்கால வாழ்க்கை
1981 ஆம் ஆண்டில் பொது சேவையில் இருந்து ஓய்வு பெற்ற பின்னர் சண்டிகரில் தனியாக பணியாற்றினார். லெ கொபூசியேவின்  *திரீ ஹியூமன் எஸ்டாபிளிஷ்மென்ட்ஸ்* என்ற புத்தகம்பிரெஞ்சு மொழியிலிருந்து ஆங்கிலத்திற்கு மொழிபெயர்க்கப்பட்டது உட்பட பல வெளியீடுகளில் இவர் ஈடுபட்டிருந்தார். இது பஞ்சாப் அரசாங்கத்தின் அதிகாரப்பூர்வ வெளியீடாக மாறியது. *முற்போக்கான கட்டிடக்கலை*, *கட்டிடக்கலை வடிவமைப்பு* மற்றும் *காசபெல்லா* உள்ளிட்ட பத்திரிகைகளுக்கும் இவர் கட்டுரைகளை எழுதினார்.

## இறப்பு
ஊர்மிளா யூலி சௌத்ரி செப்டம்பர் 20,1995 அன்று இந்தியாவின் சண்டிகரில் காலமானார்.

## மேற்கோள்கள்

## நூல்பட்டியல்
*
*

பகுப்பு:20 ஆம் நூற்றாண்டு இந்தியத் தொழிலதிபர்கள்
பகுப்பு:20 ஆம் நூற்றாண்டு இந்தியப் பெண் தொழிலதிபர்கள்
பகுப்பு:1995 இறப்புகள்
பகுப்பு:1923 பிறப்புகள்
கங்கா சஜ்ஜன் சிங் உய்கே

**கங்கா சஜ்ஜன் சிங் உய்கே** (*Ganga Sajjan Singh Uikey*)(பிறப்பு 1974) மத்தியப் பிரதேசத்தைச் சேர்ந்த இந்திய அரசியல்வாதி ஆவார். இவர் பெதுல் மாவட்டத்தில் உள்ள பழங்குடி சமூகத்திற்காக ஒதுக்கப்பட்ட கோரடோங்கிரி சட்டமன்றத் தொகுதியின் சட்டமன்ற உறுப்பினராக உள்ளார். இவர் பாரதிய ஜனதா கட்சியினைப் பிரதிநிதித்துவப்படுத்துகிறார். இவர் 2023ஆம் ஆண்டு நடைபெற்ற மத்தியப் பிரதேசச் சட்டப்பேரவைத் தேர்தலில் வெற்றி பெற்றார்.

## ஆரம்பகால வாழ்க்கை மற்றும் கல்வி
கங்கா பெதுல் மாவட்டத்தின் கோரடோங்கிரியில் உள்ள ஒரு விவசாயக் குடும்பத்தைச் சேர்ந்தவர். இவரது மறைந்த கணவர் சஜ்ஜன் சிங் கோரடோங்கிரி முன்னாள் சட்டமன்ற உறுப்பினர் ஆவார். போபாலில் உள்ள பர்கத்துல்லா பல்கலைக்கழகத்துடன் இணைந்த கல்லூரியில் 2000ஆம் ஆண்டில் தனது பட்டப்படிப்பை முடித்தார், கங்கா.

## அரசியல்
2023 மத்தியப் பிரதேசச் சட்டப்பேரவைத் தேர்தலில் பாரதிய ஜனதா கட்சியின் சார்பில் கோரடோங்கிரி சட்டமன்றத் தொகுதியில் போட்டியிட்டு கங்கா வெற்றி பெற்றார். இவர் இந்திய தேசிய காங்கிரசின் இராகுல் உய்கேயை 4,213 வாக்குகள் வித்தியாசத்தில் தோற்கடித்தார்.

## மேற்கோள்கள்

பகுப்பு:மத்தியப் பிரதேச சட்டமன்ற மகளிர் உறுப்பினர்கள்
பகுப்பு:மத்தியப் பிரதேசத்தைச் சேர்ந்த பாரதிய ஜனதா கட்சி அரசியல்வாதிகள்
பகுப்பு:வாழும் மக்கள்
பகுப்பு:1974 பிறப்புகள்
காஞ்சன் முகேசு தன்வே

**காஞ்சன் முகேசு தன்வே** (*Kanchan Mukesh Tanve*)(பிறப்பு 1982) மத்தியப் பிரதேசத்தைச் சேர்ந்த இந்திய அரசியல்வாதி ஆவார். காண்ட்வா மாவட்டத்தில் பட்டியல் சமூகத்திற்காக ஒதுக்கப்பட்ட காண்ட்வா சட்டமன்றத் தொகுதியிலிருந்து பாரதிய ஜனதா கட்சி பிரதிநிதித்துவப்படுத்தும் மத்தியப் பிரதேசச் சட்டமன்ற உறுப்பினராக உள்ளார். இவர் 2023ஆம் ஆண்டு நடைபெற்ற மத்தியப் பிரதேசச் சட்டப்பேரவைத் தேர்தலில் வெற்றி பெற்றார்.

## கல்வி
தன்வே காண்டுவாவினைச் சேர்ந்தவர். இவர் 12ஆம் வகுப்பு வரை படித்துள்ளார். இவர் ஓர் இல்லத்தரசியும் சமூக சேவகரும் ஆவார்.

## அரசியல்
தன்வே 2023-ஆம் ஆண்டில் முதல் முறையாகப் பாரதிய ஜனதா கட்சி பிரதிநிதித்துவப்படுத்தும் சட்டமன்ற உறுப்பினராகத் தேர்ந்தெடுக்கப்பட்டார். 2023ஆம் ஆண்டு நடைபெற்ற மத்தியப் பிரதேசச் சட்டப்பேரவைத் தேர்தலில் காண்டுவா சட்டமன்றத் தொகுதியிலிருந்து இந்திய தேசிய காங்கிரசின் குந்தன் மால்வியாவை 38,049 வாக்குகள் வித்தியாசத்தில் தோற்கடித்தார். இந்தியத் தேர்தல் ஆணையத்தில் தாக்கல் செய்யப்பட்ட பிரமாணப் பத்திரங்களின்படி மத்தியப் பிரதேசச் சட்டசபையில் மிகக் குறைந்த சொத்துக்களைக் கொண்ட இரண்டு சட்டமன்ற உறுப்பினர்களில் இவரும் ஒருவர்.

## மேற்கோள்கள்

பகுப்பு:மத்தியப் பிரதேச சட்டமன்ற மகளிர் உறுப்பினர்கள்
பகுப்பு:மத்தியப் பிரதேசத்தைச் சேர்ந்த பாரதிய ஜனதா கட்சி அரசியல்வாதிகள்
பகுப்பு:வாழும் மக்கள்
பகுப்பு:1982 பிறப்புகள்
தின்காட்டா சட்டமன்றத் தொகுதி

**தின்ஹாட்டா சட்டமன்றத் தொகுதி** (Dinhata Assembly constituency) என்பது இந்தியாவின் மேற்கு வங்காள மாநில சட்டப்பேரவையில் உள்ள 294 சட்டமன்றத் தொகுதிகளில் ஒன்றாகும். இத்தொகுதியானது கூச் பெகர் மாவட்டத்தில் அமைந்துள்ளது. தின்காட்டா கூச் பெகர் மக்களவைத் தொகுதிக்கு உட்பட்ட ஓர் சட்டமன்றத் தொகுதியாகும்.

## சட்டமன்ற உறுப்பினர்கள்

^:இடைத் தேர்தல்

## தேர்தல் முடிவுகள்
## 2021

## மேற்கோள்கள்

பகுப்பு:மேற்கு வங்காள சட்டமன்றத் தொகுதிகள்
பவித்திரம்புதூர்

**பவித்திரம்புதூர்** என்பது இந்தியாவில் தமிழ்நாடு மாநிலத்தின் நாமக்கல் மாவட்டத்தில் உள்ள ஒரு கிராமமாகும். இது, நாமக்கல் மாவட்டத் தலைமையகத்திற்கு அருகிலுள்ள திருச்சிராப்பள்ளி மாவட்டத்தின் பிற முக்கிய நகரங்களில் ஒன்றான துறையூருடன் இணைக்கும் மாநில நெடுஞ்சாலையில் அமைந்துள்ளது.
* இந்தக் கிராமம் நாமக்கல் மாவட்டத்தின் கிழக்கு எல்லையாகச் செயல்படுகிறது. அருகிலுள்ள மாவட்டம் திருச்சிராப்பள்ளி ஆகும்.
* திரைப்பட இயக்குநர் பாபு யோகேஸ்வரனின் பிறப்பிடம் இது. தாஸ் என்ற படத்தை இயக்கியுள்ளார்.
* கொல்லி மலையின் தெற்குப் பகுதி இந்தக் கிராமத்திலிருந்து 5 கி. மீ. தொலைவில் அமைந்துள்ளது.
* வரகூர் துணை தபால் நிலையத்தின் கீழ் 637021 என்ற அஞ்சல் குறியீட்டு எண்ணைக் கொண்டது இந்த இடம்.
* அம்பயிராமன் கோயில் 1 கி. மீ. தொலைவில் அமைந்துள்ளது. இந்தக் கோயிலின் புகைப்படமானது, தமிழ்த் திரைப்படமான பாமா விஜயத்தின் தலைப்பு அட்டையின் தொடக்கத்தில் உள்ளது.

## குறிப்புகள்

## வெளியிணைப்புகள்

* புவியியல் ஆள்கூறுகள் - ()

பகுப்பு:நாமக்கல் மாவட்டத்திலுள்ள கிராமங்கள்
பகுப்பு:Pages using gadget WikiMiniAtlas
கோகர்கோயிட்டு

**கோகர்கோயிட்டு** (*Kogarkoite*) என்பது Na3(SO4)F என்ற மூலக்கூற்று வாய்ப்பாட்டால் விவரிக்கப்படும் ஒரு கனிமம் ஆகும். ஒரு சோடியம் சல்பேட் புளோரைடு தாதுவான இது வெளிர் நீல நிறத்துடன் ஒப்படர்த்தி மதிப்பு சுமார் 2.67 ஆகவும் 3.5 என்ற மோவின் கடினத்தன்மையும் கொண்டுள்ளது. இப்படிகம் ஒற்றைச்சரிவச்சு படிகமாகவும் இயற்கையாகத் தோன்றும்  ஒரு வகை எதிர்பெரோவ்சிகைட்டு கனிமமுமாகும்.  கனிமத்தைக் கண்டுபிடித்த உருசிய பாறையியல் நிபுணர் இலியா நிகோலேவ்னா கோகர்கோவின் (பிறப்பு 1936) நினைவாக கோகர்கோயிட்டு எனப் பெயரிடப்பட்டது. 

பன்னாட்டு கனிமவியல் சங்கம் பிக்கரிங்கைட்டு கனிமத்தை Kogஎன்ற குறியீட்டால் அடையாளப்படுத்துகிறது.

கோகர்கோயிட்டு கனிமம் முதன்முதலில் 1973 ஆம் ஆண்டில் உருசியாவின் கோலா தீபகற்பத்தில் உள்ள அலுவைவ் மலை, லோவோசெரோ மலைத்தொடரில் கண்டுபிடித்து விவரிக்கப்பட்டது. அல்லுவைவில் இது நெஃபெலின் சைனைட்டில் உள்ள பெக்மாடிடிக் அனல்பாறை விளிம்புகளில் தோன்றுகிறது.  கனடாவின் புனித இலாயிற் மலையில் சோடலைட்டுடன் காணப்படுகிறது. கொலராடோவில் பங்கமாகிய வேதிப்பொருளாக கிடைக்கிறது. தான்சானியாவில் டோயின்யோ லெங்காய் அருகே உள்ள நாட்ரான் ஏரி மற்றும் கென்யாவின் மகடி ஏரி, சுசுவா எரிமலை ஆகியவற்றிலும் கோகர்கோயிட்டு கனிமம் காணப்படுகிறது. 

## மேற்கோள்கள்

பகுப்பு:சோடியம் கனிமங்கள்
பகுப்பு:சல்பேட்டுக் கனிமங்கள்
பகுப்பு:கனிமங்கள்
பகுப்பு:புளோரின் கனிமங்கள்
பகுப்பு:ஒற்றைச்சரிவச்சுக் கனிமங்கள்
முத்துவிஜயபுரம்

**முத்துவிஜயபுரம்** என்பது இந்தியாவின் தமிழ்நாடு மாநிலத்தில் இராமநாதபுரம் மாவட்டத்தின் முதுகுளத்தூர் தொகுதியில் அமைந்துள்ள ஒரு சிறிய கிராமம்/குக்கிராமம் ஆகும்..

இது பிரபாகலூர் பஞ்சாயத்தின் கீழ் வருகிறது. இது மாநிலத் தலைநகரான சென்னை மாவட்டத் தலைமையகத்திலிருந்து மேற்கே 525 கி. மீ. தொலைவில் அமைந்துள்ளது.

## விவசாயம்
இந்தக் கிராமத்தில் உள்ள மக்கள் பெரும்பாலும் விவசாயிகள், ஆசிரியர்கள், இந்திய ராணுவ சேவை, செவிலியர் மற்றும் மருத்துவத் துறை மற்றும் வணிகம் செய்பவர்கள் ஆவர். அவர்கள் அரிசி, காய்கறிகள், பருத்தி, மிளகாய் மற்றும் மிளகு ஆகியவற்றைப் பயிரிடுகின்றனர்.

## புவியியல்
இங்குள்ள உள்ளூர் மொழி தமிழ் ஆகும். இது () என்ற புவியியல் ஆள்கூறுகள் கொண்டு அமைந்துள்ளது. கடல் மட்டத்திலிருந்து இதன் சராசரி உயரம் சுமார் 41 மீ. (135 அடி) ஆகும். மதுரையிலிருந்து 80 கி.மீ. (50 மைல்) தொலைவிலும், இராமநாதபுரத்திலிருந்து 30 கி.மீ. (19 மைல்) தொலைவிலும் முத்துவிஜயபுரம் உள்ளது.

## போக்குவரத்து
பரமக்குடி மற்றும் முதுகுளத்தூரில் இருந்து பேருந்து சாலை மூலம் முத்துவிஜயபுரம் நன்கு இணைக்கப்பட்டுள்ளது. அருகிலுள்ள இரயில் நிலையம் பரமக்குடி 18 கி.மீ. தொலைவில் உள்ளது.&nbsp;

## திருவிழாக்கள்
புனித தாமஸ் தேவாலய விழா ஒவ்வோ ஆண்டும் ஈஸ்டர் பண்டிகைக்கு ஏழு நாட்களுக்குப் பிறகு ஏப்ரல் மாதத்தில் இங்கு கொண்டாடப்படுகிறது. கிறிஸ்துமஸ் மற்றும் ஈஸ்டர் பண்டிகைகளும் இங்கு சிறப்பாகக் கொண்டாடப்படுகின்றன.

## பள்ளி மற்றும் நூலகம்
கிராமத்தில் ஒரு தொடக்க ஆங்கிலப் பள்ளியும் (ஆர். சி. பள்ளி) மற்றும் இங்கிருந்து சுமார் 3 கி.மீ. தூரத்திலுள்ள திருவரங்கத்தில் 'புனித இதய மேல்நிலைப் பள்ளி' என்ற ஒரு பள்ளியும் உள்ளன. &nbsp;கிராமத்தில் ஒரு பொது நூலகமும் உள்ளது.

## புனித தாமஸ் தேவாலயம்
thumb
thumb

## குறிப்புகள்

பகுப்பு:இராமநாதபுரம் மாவட்டத்திலுள்ள கிராமங்கள்
ஆப்திடலைட்டு

**ஆப்திடலைட்டு** (*Aphthitalite*) என்பது  (K,Na)3Na(SO4)2. என்ற மூலக்கூற்று வாய்ப்பாட்டால் விவரிக்கப்படும் ஒரு கனிமம் ஆகும். பொட்டாசியம் சல்பேட்டு கனிமமாக இது வகைப்படுத்தப்படுகிறது.

பன்னாட்டு கனிமவியல் சங்கம் ஆப்திடலைட்டு கனிமத்தை Att என்ற குறியீட்டால் அடையாளப்படுத்துகிறது.

ஆப்திடலைட்டு முதன்முதலில் 1835 ஆம் ஆண்டு இத்தாலியின் வெசுவியசு மலையில் கண்டுபிடிக்கப்பட்டதாகக் கூறப்பட்டது. காற்றில் இதன் நிலைத்தன்மைக்காக இந்த பெயரின் கிரேக்க மொழிச் சொல்லிலிருந்து பெறப்பட்டது. எரிமலை சூழல்களில் எரிமலைவாய் உட்செலுத்துதல்களாகவும், ஆவிப் படிவுகளிலும் குவானோ படிவுகளிலும் சிறிய படிகங்கள் மற்றும் நிறைகளாக கிடைக்கிறது.தெனார்டைட்டு, இயரோசைட்டு, சில்வைட்டு, ஏமடைட்டு ஆகிய கனிமங்களுடன் சேர்ந்து எரிமலை வாய்களில் இது காணப்படுகிறது. மிராபிலைட்டு, பிளாடைட்டு, சின்கெனைட்டு, பிக்ரோமெரைட்டு, போராக்சு மற்றும் பாறை உப்பாக ஆவியாக்கிகளிலும், குவானோ படிவுகளில்  ஜிப்சம், ஒயிட்லாக்கைட்டு, மோனெடைட்டு, நைட்டர் ஆகியவற்றுடன் சேர்ந்தும் ஆப்திடலைட்டு காணப்படுகிறது. 

## மேற்கோள்கள்

பகுப்பு:சல்பேட்டுக் கனிமங்கள்
பகுப்பு:பொட்டாசியம் கனிமங்கள்
பகுப்பு:கனிமங்கள்
பகுப்பு:சோடியம் கனிமங்கள்
பகுப்பு:முக்கோணவமைப்புக் கனிமங்கள்
சாயின் கான் கோகா

**சாயின் கான் கோகா**  (Zain Khan Koka)   பண்டைய இந்தியாவின் முகலாயப் பேரரசில் அக்பர் ஆட்சியின் கீழ்  ஒரு முன்னணி அதிகாரியாக இருந்தார்.  இதில் காபூலின் ஆளுநராகவும்  சில  காலம் பணியாற்றினார்.

அக்பரின் பாலூட்டும் மாற்று அன்னையின் மகன் சாயின் கான் ஆவார்.  இதனால் வளர்ப்பு சகோதரர் என்று பொருள்படும் கோகா என்ற பட்டத்தைப் பெற்றார்.  இவர் ஈரானிய பாரம்பரியத்தைச் சேர்ந்தவர். சாயின் கான் ஓர் இராணுவத் தலைவராக இருப்பதைத் தவிர ஒரு திறமையான இசைக்கலைஞராகவும் இருந்தார். 1585 ஆம் ஆண்டில் யூசுப்சாய் ஆப்கானிய பழங்குடியினரை முகலாயர்களின் கட்டுப்பாட்டின் கீழ் கொண்டு வர போராடிய முகலாயப் படைத்  தலைவர்களில் ஒருவராக இவர் நியமிக்கப்பட்டார். 1596 ஆம் ஆண்டில்  காபூலின் ஆளுநராக நியமிக்கப்பட்டார்.

## சகாங்கீருடன்  மகள் திருமணம்
1596 ஆம் ஆண்டில் இளவரசர் சலீம் (எதிர்காலப் பேரரசர் சகாங்கீர்)  சாயின் கான் கோகாவின் மகள் காசு மகாலிடம் தீவிரமாக ஈர்க்கப்பட்டார். அவரைத் திருமணமும் செய்து கொண்டார். இந்த முறைகேடுகளைக் கண்டு அக்பர் அதிருப்தி அடைந்தார். அக்பரின் ஆட்சேபனைக்கு காரணம் ஏற்கனவே சலீமை திருமணம் செய்து கொண்ட சாகிப் சமால் ஆவார். நெருங்கிய உறவுகளுக்கு இடையிலான திருமணங்களை அக்பர் எதிர்த்தார்.

இருப்பினும், சலீமின் இதயம் அளவுக்கதிகமாக பாதிக்கப்பட்டிருப்பதை அக்பர் கண்டபோது,  அக்பரும் அவசியமாக, தனது ஒப்புதலை வழங்கினார். ஒரு பெரிய விருந்தும் மகிழ்ச்சியும் இருந்தன. இந்த திருமணம் 1596 ஆம் ஆண்டு சூன் மாதம் 28 ஆம் தேதியன்று  அமிதா பானு பேகமின் வீட்டில் நடந்தது.

## இறப்பு
சாயின் கான் 1601 ஆம் ஆண்டில் இறந்தார்.

## மேற்கோள்கள்

## ஆதாரங்கள்
* சாயின் கானின் ஓவியம் தொடர்பான விளக்கம்

பகுப்பு:1601 இறப்புகள்
பகுப்பு:இந்திய வரலாறு
பகுப்பு:முகலாயப் பேரரசு